झापाको मेचीनगर र विर्तामोड क्षेत्रका एमाले कार्यकर्ताहरुले पछिल्लो समय सामाजिक सञ्जाल फेसबुक र ट्वीटरमार्फत उम्मेद्वारी चयनमा ढिलाई भएको भन्दै प्रदेश कमिटीका नेताहरुको राजिनामासमेत मागेका छन् । ‘नगरमा कार्यकर्ता पंक्तिलाई थुम्थुम्याउनै गाह्रो भइसक्यो, माथिल्लो कमिटीले अझै उम्मेद्वार चयन गर्दैन’, विर्तामोड नगरका एक एमाले नेताले भने ‘यो सबै गुटगत लडाइँका कारण भएको हो ।’ गएको साता आठ दिनसम्म इटहरीमा चलेको पार्टीको प्रदेश कमिटीको बैठकले जिल्लाका १५ मध्ये १३ वटा तहको उम्मेद्वारी टुंगो लगाएको थियो । तर, त्यसयता पनि जिल्ला, केन्द्रमा पटक–पटक बसेको बैठक बिर्तामोड र मेचीनगरको विषयमा अनिर्णित छ ।
